Държавен вестник, бр. 91, 2010 г., стр. 46

СТР.  46	
Д Ъ Р Ж А В Е Н  В Е С Т Н И К 	
БРОЙ  91
„Анестезия и интензивно лечение“, включва­
щи и преценка за свръхчувствителност към 
анестетични средства и степен на оперативния 
риск по ASA.
1.9.1. При прилагане на методи за диаг­
ностика и лечение, които водят до временна 
промяна на съзнанието на пациента, като 
упойки и хипнози, се взема предварително съ­
гласие на лицата, върху които ще се прилагат, 
а ако са недееспособни – на техните законни 
представители или попечители. Изключение 
се допуска при необходимост от провеждането 
на животоспасяващи медицински процедури.
1.9.2. Лекарите в клиниката/отделението са 
длъжни да разясняват по подходящ начин на 
пациента и на неговите законни представители 
характера на заболяването, обема на необхо­
димите диагностични изследвания и лечебни 
методи с произтичащите от тях рискове, както 
и вероятния изход от заболяването.
1.9.3. Лекарите са длъжни на основата на 
информацията, поднесена на пациента, да по­
лучават информираното му съгласие за извърш­
ването на медико-диагностичните и лечебните 
процедури и манипулации.
1.9.4. Ръководителят на болницата съгла­
сувано с комисията по етика издава заповед 
за случаите, при които ще се иска писмено 
съгласие от страна на пациентите или на тех­
ните законни представители, извън случаите, 
определени със закон или друг нормативен акт.
1.9.5. В клиниката/отделението II ниво не 
могат да се извършват:
1.9.5.1. лечебни дейности, които не са по­
сочени в нивото на компетентност;
1.9.5.2.диагностични, лечебни и рехабилита­
ционни методи, средства и процедури, които 
не са утвърдени от медицинската наука и 
противоречат на изискванията в този стандарт;
1.9.5.3. изпитвания на лекарства, апаратура 
и методи на лечение, които не отговарят на 
изискванията на закон или подзаконов нор­
мативен акт и водят до риск от увреждане 
здравето на пациента.
1.9.6. Дейността в операционната зона се ръ­
ководи от началника на отделението/клиниката:
1.9.6.1. в операционната зона работят най-
малко две операционни сестри; броят им се 
определя от следните показатели:
1.9.6.1.1. дневна осигуреност – 1 операционна 
сестра, в рамките на един работен ден, на една 
операционна маса;
1.9.6.1.2. при 24-часова спешна помощ – една 
операционна сестра на маса за подсигуряване 
на две до три смени;
 – препоръчително е осигуряване на опера­
ционна сестра „на разположение“ за повикване 
при спешен случай;
1.9.6.2. в операционната работи и помо­
щен персонал (санитари), който извършва 
санитарно-хигиенна поддръжка, дезинфекция 
на операционните зали между две операции, 
изхвърляне на отпадъчни материали, сортиране 
на мръсно операционно бельо.
1.10. Оперативните намеси се извършват 
от хирургически екип, който включва: опера­
тор – ръководител на екипа, асистент (асистен­
ти) и операционни медицински сестри:
1.10.1. операторът – ръководител на екипа, 
е хирург със специалност „Ортопедия и трав­
матология“;
1.10.2. големината на хирургическия екип се 
определя от сложността и обема на операцията 
съгласно раздел I, т. 13; при малка по обем и 
сложност операция е достатъчен хирург-опера­
тор и операционна сестра;
1.10.3. към хирургическия екип принадлежи 
член на операционния персонал (санитар) с 
помощни функции: съдействие при обличане на 
операционни дрехи, подаване на допълнително 
необходими операционни инструменти, матери­
али, консумативи, разтвори; препоръчително е 
операционна сестра да регистрира във формуляр 
употребените консумативи за осчетоводяването 
им и за икономическите разходи;
1.10.4. хирургическият екип извършва опе­
рацията с участие на анестезиологичен екип в 
оборудвана операционна зала съгласно т. 4.3.5;
1.10.5. хирургическият екип извършва една 
операция от оперативния разрез до зашиване 
на оперативната рана; смяната на хирург-опе­
ратор по време на операция е недопустимо, 
освен в случаите, когато той не е в състояние 
да извърши операцията по независещи от него 
причини; присъединяването към екипа на асис­
тент по време на операция е задължително, 
ако операцията се окаже по-голяма по обем;
1.10.6. операторът може да бъде сменен от 
по-старши хирург, ако по време на операцията 
възникнат проблеми, застрашаващи живота 
на болния;
1.10.7. функциите на оператор могат да 
бъдат поети от друг член на екипа за цялата 
операция или части от нея, но само с разреше­
нието на оператора – ръководител на екипа, в 
негово присъствие или под негова асистенция; 
отговорността за изхода на операцията носи 
операторът – ръководител на екипа;
1.10.8. специализиращият лекар може да 
работи като асистент или оператор, на ниво 
на своята компетентност, под контрола и ука­
занията на оператора – ръководител на екипа;
1.10.9. операционната сестра подготвя необ­
ходимия инструментариум, консумативи, следи 
за стерилността на оперативното поле и ин­
струментариума, за чистотата на операционните 
зали; освен инструментираща тя може да бъде 
и асистираща операционна сестра.
1.11. Отделението/клиниката по ортопедия 
и травматология разполага с възможности за 
ползване на следните диагностични изследвания:
1.11.1. клинична и физиологична диагно­
стика:
1.11.1.1. ЕКГ;